पाएं अपने शहर की ताज़ा ख़बरें और फ्री ई-पेपरडाउनलोड करें
अलवर जिले में 18 प्लस 45 वर्ष से कम आयु के लोगों को शनिवार दोपहर एक बजे से वैक्सीन लगना शुरू हो गई। पहले दिन जिला अस्पताल के बगल में पेंशनर वार्ड ही एक मात्र टीका केन्द्र रहा। यहां दोपहर एक बजे से पहले ही लोग पहुंच गए। दोपहर बाद तक तो लम्बी लाइन लगी रही। पहले चरण में अलवर को 20 हजार डोज मिले। खास बात यह है कि जिनका पहले रजिस्ट्रेशन हो चुका है। वही लोग वैक्सीन केन्द्र पर टीका लगवा सकेंगे। ऐसा सोचकर नहीं जाएं कि वहीं जाकर रजिस्ट्रेशन करा लेंगे। कल से कई टीका केन्द्रों पर वैक्सीन लग सकेंगी।
आरसीएचओ के स्पष्ट निर्देश
आरसीएचओ डॉ अरविन्द गेट ने बताया कि शुक्रवार शाम तक वैक्सीन उपलब्ध नहीं थी।अब वैक्सीन मिली हैं। जिसके कारण शिनवार को केवल 18 से 44 साल के लोगों को केवल एक जगह ही वैक्सीन लग सकेगी। इसके लिए पहले से रजिस्ट्रेशन होना जरूरी है।
एक बजे से शाम सात बजे तक
पहले दिन वैक्सीन दोपहर एक बजे से शाम सात बजे तक लग सकेगी। 18 से 44 साल तक के लोगों को स्टेट गर्वमेंट के कोटे से वैक्सीन लगाई जा रही हैं। जैसे जैसे वैक्सीन मिलती रहेंगी। वैसे-वैसे टीका केन्द्र बढ़ाए जाते रहें।
सुबह भी रजिस्ट्रेशन करा सकेंगे
आरसीएचओ ने बताया कि सुबह भी रजिस्ट्रेशन कराकर कर वैक्सीन लगवाने जा सकते हैं। लेकिन, बिना रजिस्ट्रेशन के वैक्सीन नहीं लग सकेगी। पहले रजिस्ट्रशन हो जाए। उसके बाद ही वैक्सीन लगवाने पहुंचे। जिस पहचान पत्र से ऑनलाइन रजिस्टे्रशन किया है। वही साथ लेकर जाएं।
अभी 45 प्लस वालों की वैक्सीन भी नहीं
चिकित्सा विभाग के अधिकारियों ने बताया कि फिलहाल 45 से अधिक उम्र वालों को लगने वाली वैक्सीन के डोज भी खत्म हो चुके हैं। इस कैटेगिरी की वैक्सीन आने के बाद पहले की तरह वैक्सीन लगती रहेगी। जिले में अब तक करीब 7 लाख लोगों को पहला डोज लगाया जा चुका है। जबकि दूसरा डोज भी करीब 2 लाख लोगों को लग चुका है। 18 से 45 साल के नीचे की कैटेगिरी में कई लोगों को अलवर में वैक्सीन लगाई जानी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn